
ПОКАНА

за обучение на тема: „Основи на интелектуалната собственост и бизнес планирането за изследователи и предприемачи“, организиран от Enterprise Europe Network България при Единен център за иновации на БАН и Клъстер възобновяеми енергийни източници, с подкрепата на Европейска нощ на учените (K-TRIO) към Единния център за иновации на БАН.

Събитието ще се проведе на 22.07.2026, сряда, в конферентната зала на ЕЦИ-БАН, ул. “Академик Георги Бончев“ бл. 26Б, ет. 1, при следния

ДНЕВЕН РЕД
	13:00 – 13:30
	Регистрация

	13:30 – 13:40
	Откриване 
д-р Марин Пандев,  директор на Единен  център за иновации на БАН

	13:40 – 14:20
	Същност на интелектуалната собственост. Закрила на научноизследователските постижения 
д-р Фани Колева, Клъстер възобновяеми енергийни източници (Клъстер ВЕИ)

	14:20 – 15:00
	Oснови на бизнес планирането, подготовката на бизнес план и бизнес модел
д-р Даниела Леви и Деян Дойков, ЕЦИ-БАН



д-р Марин Пандев е директор на Единния център за иновации на Българската академия на науките (БАН). С над 18 години управленски и експертен опит в ръководенето на иновационни инициативи и в подкрепа на научноизследователската и иновационната дейност, международните партньорства и трансфера на технологии. Заемал ръководни и експертни позиции, подпомагащи сътрудничеството между науката, бизнеса и европейските иновационни мрежи, в това число и свързани с Европейския съвет по иновации, Европейския институт за иновации и технологии и мрежата Enterprise Europe Network. д-р Пандев е също член на Комитета за наблюдение на Програма „Конкурентоспособност и иновации в предприятията“ 2021–2027.



Д-р Фани Колева има близо 25 години опит като изследовател и университетски преподавател в областта на интелектуалната собственост. В УНСС води/ е водила занятия по следните дисциплини в тази област: "Интелектуална собственост", "Патентна политика", "Бранд мениджмънт", "Нелоялна конкуренция", "Лицензионни сделки", "Патентн0-иновационни проучвания", „Научна етика“ и "Управление на нематериални активи". Освен като преподавател, д-р Колева работи и като консултант на Enterprise Europe Network – България, в Клъстер възобновяеми енергийни източници (Клъстер ВЕИ) и Посланик на Европейското бюро за подкрепа в областта на интелектуалната собственост (European IP Helpdesk Ambassador) за България.  

д-р Даниела Леви е заместник-директор и експерт технологичен трансфер в Единния център за иновации на Българската академия на науките (БАН), както и член на екипа на Enterprise Europe Network към ЕЦИ от 2008 г. С повече от 19 години опит в трансфера на знания и технологии, комерсиализацията и интернационализацията, както и задълбочена експертиза в разработването, управлението и изпълнението на иновационни проекти, финансирани от ЕС. Д-р Леви преди това е била главен експерт по приложни изследвания и иновации в областта на енергийната ефективност и екотехнологиите в ЕЦИ-БАН, както и директор на Офис за технологичен трансфер-ПРОИНО. Национално контактно лице по РП „Хоризонт Европа“, Клъстер 5: „Климат, енергия и мобилност“. Даниела притежава докторска степен по електрохимия и магистърска степен по индустриален мениджмънт.

Деян Дойков е главен експерт в Единния център за иновации на БАН, старши преподавател, изследовател и консултант с над 23 години опит в образованието, развитието на предприемачеството и консултирането на малки и средни предприятия. Има богат опит в преподаването, научноизследователската дейност и професионалното обучение в областите икономика, финанси, предприемачество, стратегически мениджмънт, бизнес анализ, управление на проекти и предпроектни проучвания. Основател на четири предприемачески компании, съчетаващ академичната експертиза с практически бизнес опит. Активен консултант, подпомагащ развитието на малки и средни предприятия, управленски консултанти и неправителствени организации, с особен акцент върху организационното развитие, иновациите и предприемаческите екосистеми.
Области на експертиза: Предприемачество и развитие на МСП; Стратегически мениджмънт и бизнес анализ; Бизнес планиране и предпроектни проучвания; Финансов анализ; Управление и оценка на проекти; Бизнес инкубатори и иновационни екосистеми; Управление на технологични рискове и опазване на околната среда; Методики за преподаване, обучение и тренинг.

